REFERAT BESTYRELSESMØDE

tirsdag den 12.09.2023 kl. 14.00

 mødet afholdt Thorsvej 96, Holstebro.

**Tilstede:** Anne Sakariassen, Ole Bielefeldt, Mai Pedersen og Anni Kristensen.

Derudover deltog fra administrationen forretningsfører Bendix Jensen og Trine Slot som optog referat.

**Afbud:** Jens Ovesen

1. **Meddelelser fra formanden**

Ingen meddelelser.

1. **Mødereferat**

Der var ikke bemærkninger til seneste referat af 15.08.2023.

1. **Meddelelser fra Administrationen**

Forretningsfører Bendix Jensen orientererede:

Alex Lund Madsen og Rene Stjernholm var den 11. september 2023 til møde med kommune om hjemtagelse af ældreboliger pr. 01.01.2024.

Der har været drøftelse om en evt. midlertidig forlængelse af aftalen og det må der kigges på, såfremt kommunen ønsker BSH til dette.

Der var generel drøftelse af hvordan konverteringen skulle forgå både driftsmæssigt og systemmæssigt. Det er meddelt kommunen af driftspersonalet ikke medfølger. Administrationen har tilbudt at køre den første huslejeopkrævning, efter overdragelsen.

1. **Trekanten**

Forretningsfører Bendix Jensen orienterede om 5 stuelejligheder i stueplan i Asagården, som ikke er udlejet. 4 af dem har småting der skal udbedres inden de kan udlejes. (den sidste løber op i 100.000 kr. for istandsættelse). Udlejningen har meddelt, at de bør kunne udleje disse stuelejligheder, hvis de bliver istandsat. (vi har hidtil stoppet med at istandsætte, da det var uklart om de skulle nedrives.

Administrationen anbefaler derfor hurtigst muligt at få de 4 tomme lejligheder istandsat til udlejning.

(Lejemålet der koster 100.000 afventes.)

Bestyrelsen godkendte mindre tilskud til istandsættelsen af de 4 stuelejemål.

Man kan evt. overveje at gøre det samme med 1. sals lejligheder.

Boligsocial helhedsplan indtil 2024:

Anja Schou er i gang med oplæg til prækvalifikation.

Vi vil have mere forpligtende aftale med kommunen ift. tilføring af flere timer herude i området.

Gældsrådgivning bliver knyttet til bestyrelsen i den boligsociale helhedsplan.

Bestyrelsen får oplægget når det foreligger.

I samme forbindelse blev fritidsjobbere drøftet. En lille indsats som denne, kan gøre en stor forskel for de unge.

Der var forslag om at afholde et kursus i dannelse for de unge i området med efterfølgende bevis/dokument på, at de er arbejdsmarkedsegnet.

Bestyrelsen er positive over for at yde tilskud fra dispositionsfonden til dette projekt.

Jobbet kan blandt bestå af uddeling af grønne affaldsposer, fejning af kælderskakte, eller simpel affaldshåndtering.

Bendix Jensen orienterer mere om dette senere.

1. **Slagterigrunden**

Bendix Jensen orienterede om Første spadestikved Slagterigrunden og fin omtale i pressen.

Der er lagt foreløbigt navn ind på afdelingen på Slagterigrunden: ”Slagteriet”.

Bestyrelsen var alle enige om, at de ville være med ind over ift. navn på den nye afdeling. Bendix orienterer Valby/byg herom.

Anne Sakariassen opfordrede til, at bestyrelsen tænker kreativt ift. et navn på den nye afdeling. Dette tages op ved næste møde.

Bendix Jensen er i anden anledning blevet kontaktet af profilmagasin fra Dagbladet for et indlæg. Han har i første omgang afvist og i stedet opfordret til at rette henvendelse igen til Påske (inden ny udgave af magasin i maj 2024 udkommer).

Så kan vi få den gode historie med i det nye år.

Bestyrelsen bakkede op om dette.

1. **Almen Indkøb**

Forretningsfører Bendix Jensen orienterede:

På formandsmødet var der blåstempling af hvordan indkøb praktiseres i Boligselskabet Holstebro. Dette er videreformidlet til chefkonsulent Johnny Christensen i Valby.

Håndværkerydelser har lige været udbudt – det undersøges om BSH skal med i næste rul.

BSH ønsker flyttelejligheder udbudt igen til foråret, så arbejdet skal snart igangsættes.

Dette tages med til godkendelse på et senere bestyrelsesmødet til evt. godkendelse.

1. **Drøftelse af vedtægter**

Drøftelse af vedtægter herunder afdelingernes ledelse §16 stk. 2.

Teksten i § 16 stk. 2 bibeholdes.

Man behøver ikke at *godkende* en beretning – den skal blot fremlægges og *tages til efterretning.*

1. **Opfølgning formandsmødet og afdelingsmøder 2023**

Der blev foretaget evaluering af formandsmødet og afdelingsmøder.

Afdelingsmøder er forløbet fint.

På næset bestyrelsesmøde drøftes afdelingsmøder 2024 og hvilket tidspunkt markvandringer kan afholdes.

Der har været positive tilbagemeldinger på formandsmødet.

Formandsmøder kan af hensyn til gangbesværede ikke afholdes på Raadhuskælderen da toiletforholdene ikke er egnet. Der findes derfor en anden løsning næste gang.

Det er vigtigt at formandsmødet ikke er et formelt møde med referat mv., det er information og netværk der er i højsæde.

Der kom nogle gode input og idéer ved mødet:

* + - 1. Styrket samarbejde afdelingerne imellem – vi kan lære af hinanden af f.eks. praktiske ting. Evt. sommerudflugt, med andre afdelinger, f.eks. de mindre afdelinger, som måske ikke har råd til at tage på udflugt.
				1. Gildesalen i Asagården er nu åben for andre afdelinger
				2. Formandsmøderne kan netop bruges til dette
			2. Bustur mellem de forskellige afdelinger – formændene kunne fortælle lidt om deres afdeling.
			3. Årshjul – møder og aktiviteter, hvor bestyrelserne skal inddrages. (afdelingsmøder ville også være godt)
			4. Bestyrelsesreferaterne kommer til at lægge på hjemmesiden under punktet ”møder”.

Der ligges evt. et formandsmøde i første kvartal 2024

Administrationen laver årshjul for 2024, hvor der planlægges et formandsmøde i første kvartal.

1. **Diverse**

Bendix orienterede om pasning/besøg af husdyr. Mange afdelinger har ikke præciseret regler herfor.

Husdyr har blandt andet været vendt ved flere afdelingsmøder:

Definering og nærmere præcisering af regler for husdyr i afdelingerne, herunder særligt *pasning* af hund og *besøg* af hunde. Administrationen anbefaler at emnet drøftes på formandsmødet, evt. mhp.at afdelingsbestyrelserne fremsætter forslag på afdelingsmøderne 2024, så reglerne er klare for alle. Dette bringes op som et punkt ved næste formandsmøde

Bendix Jensen efterlyste bestyrelsens godkendelse af tilskud på Rolf Krakes vej/Yrsavej (beløb mellem DKR. 220.000 og 569.000).

Bestyrelsen godkendte tilskud.

LUKKET PUNKT

LUKKET PUNKT

1. **Næste møde**

Næste bestyrelsesmøde er planlagt til onsdag den 11. oktober kl. 15.00.

1. **Evt.**

Dem der er blevet valgt til repræsentantskabet ifm. med de netop afholdte afdelingsmøder, bliver kun indkaldt såfremt der skal indkaldes til ekstraordinært repræsentantskabsmøde.

De som bliver valgt ind i repræsentantskabet til afdelingsmøderne i april 2024 indkaldes til det ordinære repræsentantskabsmøde i maj 2024.

Det behøver ikke være formanden der i de store afdelinger automatisk er i repræsentantskabet for afdelingen, men det kan give god mening.

Man behøver ikke at have ”valg af referent” med på dagsorden ved afdelingsmøder.

Flere meddeler om, at det er et problem, at det nu er afdelingerne der selv skal stå for udlejning af gildesale. I afd. 1004-0 fungerer upåklageligt.

Nogle viceværter står for nøgleudlevering.

Planlægning næste års afdelingsmøder blev drøftet.

Trine Slot forhører sig i Anlægspavillonen om ledige datoer.

Evt. et punkt til strategi:

Anne Sakariassen forklarede om mentorordning for afdelingsbestyrelser hvor organisationen kan træde ind og hjælpe nye bestyrelser.

Hvis nogen kunne være interesseret, kan der evt. forinden tages kursus i mentorordninger. Dette tages op igen på et senere tidspunkt.

Underskrives digital via penneo,

**Underskrift formand 12.09.2023:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**